b'\n_START_ARTICLE_\nAhvenj\xc3\xa4rvi (J\xc3\xa4ms\xc3\xa4, Halli)\n_START_SECTION_\nMaantietoa\n_START_PARAGRAPH_\nLammen pinta-ala on 4,8 hehtaaria ja se on 400 metri\xc3\xa4 pitk\xc3\xa4 ja 200 metri\xc3\xa4 leve\xc3\xa4. Se sijaitsee Ev\xc3\xa4j\xc3\xa4rven it\xc3\xa4puolella Selj\xc3\xa4nsyrj\xc3\xa4n kulmakunnan takana Koukku- ja Ahvenvuorten juurella. Lammella ei ole kartan mukaan saaria ja se on autio. Sen rantaviivan pituus on 1,0 kilometri\xc3\xa4 ja sen rannat ovat mets\xc3\xa4maata. Sinne johtaa tie Selj\xc3\xa4nsyrj\xc3\xa4st\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) L\xc3\xa4ngelm\xc3\xa4veden alueella (35.72), jonka Ev\xc3\xa4j\xc3\xa4rven valuma-alueeseen (35.723) se kuuluu. Lammen vedenpinnan korkeus on 147,7 metri\xc3\xa4 mpy. Siihen on johdettu kaksi lyhytt\xc3\xa4 ojaa. Sen laskuoja laskee 700 metrin p\xc3\xa4\xc3\xa4ss\xc3\xa4 Koukkuj\xc3\xa4rveen, joka vuorostaan laskee Ev\xc3\xa4j\xc3\xa4rveen.\n_START_SECTION_\nHistoriaa\n_START_PARAGRAPH_\nVuoden 1965 peruskartassa lammen kaakkoisouolella sijaitsi maatila, mutta seuraavassa vuoden 1981 kartassa sen pellot oli metsitetty.'